Okuziikibwa kwa Nnaabakyala wa Bungereza Elizabeth Owookubiri. Nnaabakyala wa Bungereza Elizabeth Owookubiri yaziikibwa ng’ennaku z’omwezi kkumi na mwenda omwezi Ogwomwenda mu mwaka gwa nkumibbiri abiri mu abiri mu ebiri. Omukolo gw’okuziika Nnaabakyala gwali mukulu nnyo era nga gwa nkizo nnyo mu byafaayo bya Bungereza anti gwe gwali guddiridde ogw’okuziika Churchill ogwaliwo mwaka gwa lukumi mu lwenda nkaaga mu etaano. Omukolo gw’okusabira omugenzi gwali Westminster Abbey era kuno kwaddirirwa enkumuliitu y’abantu eyeeyiwa ku nguudo okusobola okukungubagira omugenzi. Nnamungi w’omuntu yaviira ddala Wellington Arch okutuukira ddala e Windsor nga wano okuziika Nnaabakyala we kwakolebwa mu kyama mu kifo ekimanyiddwa nga King George Owoomukaaga Memorial Chapel. Omukolo gw’okuziika gwabaawo oluvannyuma lw’enjole ya Nnaabakyala okuteekebwa mu lubiri lwe olw’e Westminster okumala akaseera abantu be basobole okumukubako eriiso evvannyuma. Ssanduuko omwaterekebwa enjole ya Nnaabakyala yaggyibwa mu ggwanga lya Gun Carriage mu kibuga Royal Navy nga bw’ewerekerwako Kabaka Charles Owookusatu. Ab’olulyo olulangira ko n’ab’omu maka ga Nnaabakyala bonna baaliwo mu kusaba era ng’okusaba kuno kwakulemberwa Dinkoni wa Westminster era Ssaabalabirizi wa Canterbury. Oluvannyuma lw’okusoma lw’amasomo waddawo akasiriikirirro ka ddakiika nga bbiri akataakoma mu kkanisa ya Abbey wabula akaabuna United Kingdom yona. Bendera y’eggwanga lya Bungereza nayo n’ekkira ddala wansi ng’akabonero akalaga okukungubaga. Omukolo gw’okuziika guno gwetabwako abakulembeze b’amawanga ab’enjawulo okwetooloola ensi yona ko n’abakiise b’abakulembeze. Mu ngeri y’emu Ab’olulyo olulangira okuva ebweru wa Bungereza nabo baaliwo, abakiise okuva mu mawanga ga Common Wealth nabo tebaalutumirwa mwana. Okutwaliza awamu, abantu abawerera ddala ebikumi bibiri abaaliwo ku mazaalibwa g’omwaka ogwo bonna beetaba ku mukolo gw’okuziika Nnaabakyala. Okutwaliza awamu abantu n’ebitongole baawaayo ennyo obugabirizi okuyambako mu biseera bya Covid. Omukolo gw’okuziika gwaweerezebwa butereevu ku ntimbe za ttivvi ggaggadde ne zi laadiyo, ne ku mutimbagano omutongole ogw’olulyo olulangira okusobozesa abantu okwetooloola ensi yonna okwenyigira mu kukungubagira Nnaabakyala. Okukungubaga n’okuziika Kkwini kuteeberezebwa okuba nga gavumenti ya Bungereza yakusaasaanyaako obukadde bwa pawundi kikumi nkaaga mu bubiri be ddu era nga kuteeberezebwa okuba nga gwe mukolo ogukyasinze okulabibwa ku terefayina nga gumenyawo embaga y’omulangira William ne munne Catherine Middleton.